b'\n_START_ARTICLE_\nPrivatflygersertifikat\n_START_SECTION_\nKrav for \xc3\xa5 f\xc3\xa5 privatflysertifikat\n_START_PARAGRAPH_\nRegelverket for privatflygersertifikat har blitt endret i mange omganger over flere \xc3\xa5r. I Norge utstedes privatflygersertifikatet av Luftfartstilsynet etter best\xc3\xa5tt teorieksamen og etter s\xc3\xa5kalt \xc2\xabskill test\xc2\xbb med en kontrollant oppnevnt for hver kandidat av Luftfartstilsynet. I denne testen gjennomg\xc3\xa5r kandidaten b\xc3\xa5de en muntlig eksamen og en testflyging med kontrollanten. Kandidat og kontrollant avtaler n\xc3\xa5r testen skal foreg\xc3\xa5. Dersom v\xc3\xa6ret opplagt er for d\xc3\xa5rlig til \xc3\xa5 fly, b\xc3\xb8r kandidaten kontakte kontrollanten for \xc3\xa5 utsette testen. \xc3\x85 m\xc3\xb8te opp til skilltest n\xc3\xa5r det ikke er forsvarlig \xc3\xa5 fly, kan v\xc3\xa6re grunnlag for \xc3\xa5 stryke til eksamen._NEWLINE_Kandidatene m\xc3\xa5 ha best\xc3\xa5tt flervalgseksamener (multiple choice) i motorl\xc3\xa6re, meteorologi, navigasjon, flygeteknikk, lover og regler, flymedisin, flypsykologi og flyradiotelefoni._NEWLINE_Det kreves minst 45 flytimer instruksjon. Endel av disse timene flyges alene, slik at instrukt\xc3\xb8r har gjennomg\xc3\xa5tt \xc3\xb8velsene som skal gj\xc3\xb8res og godkjent fly, flyplass, v\xc3\xa6r og trafikk ut ifra flyelevens kunnskapsniv\xc3\xa5 og ferdigheter.\n_START_SECTION_\nFlyskoler\n_START_PARAGRAPH_\nDet er mange flyklubber i Norge som har skoletillatelse og kompetente instrukt\xc3\xb8rer. Undervisningen foreg\xc3\xa5r i fly som er registrert i flyklubbens skoleprogram. Det benyttes oftest Cessna 172, men Piper PA-28 Cherokee er ogs\xc3\xa5 endel brukt som skolefly.\n_START_SECTION_\nSertifikatklasser og typeutsjekker\n_START_PARAGRAPH_\nEt privatflysertifikat kan utvides med typeutsjekker p\xc3\xa5 forskjellige flytyper, halehjulsutsjekk og aerobatikkutsjekk. Det er forskjellige klasser sertifikat for sj\xc3\xb8flyging, skiflyging, flermotorflyging og instrumentflyging. En privatflyger kan f\xc3\xa5 utvidelse av et seilflysertifikat, eller et elevbevis for seilfly, til \xc3\xa5 slepe seilfly med motorfly. Privatflygere kan ogs\xc3\xa5 f\xc3\xa5 instrukt\xc3\xb8rrettighet i mange niv\xc3\xa5er, for typeutsjekker, for instruksjon p\xc3\xa5 halehjul, ski eller sj\xc3\xb8fly, for akrobatikkinstruksjon og for vanlig oppl\xc3\xa6ring for ferske flyelever._NEWLINE_F\xc3\xb8r februar 2016 var det krav om m\xc3\xb8rkeutsjekk for at flyger med privatflygersertifikat kunne fly i m\xc3\xb8rke (sola lavere enn 5 grader under horisonten), men dette kravet er n\xc3\xa5 fjernet. I flere andre land har det ikke v\xc3\xa6rt krav om egen m\xc3\xb8rkeutsjekk.\n_START_SECTION_\nRettigheter med flysertifikat\n_START_PARAGRAPH_\nPrivatflygere har lov til \xc3\xa5 ta med familie og venner, og kan dele p\xc3\xa5 flyutgiftene med dem, men har ikke utover dette lov til \xc3\xa5 ta betalt for flygingen. _NEWLINE_Gjennom flytjenesten i Norges Luftsportsforbund (tidligere Norsk Aero Klubb) deltar privatflygere i skogbrannoverv\xc3\xa5kning og i slukkearbeidet ved skogbrann. De deltar ogs\xc3\xa5 som andre frivillige organisasjoner i redningstjenesten. Utgiftene til slik flyging dekkes av det offentlige, mens flygerne utf\xc3\xb8rer denne tjenesten uten godtgj\xc3\xb8relse.'